בל קאופמן

בלה "בל" קאופמן (באנגלית: Bella "Bel" Kaufman; 10 במאי 1911 – 25 ביולי 2014) הייתה סופרת אמריקאית ממוצא יהודי-רוסי. נכדתו של הסופר שלום עליכם.

ביוגרפיה 
בלה קאופמן נולדה בברלין בירת הקיסרות הגרמנית, שם שהו אמהּ לליה, בתו של שלום עליכם, ואביה, שלמד שם רפואה. כשסיים אביה את לימודיו שבה המשפחה לעיר אודסה שבדרום-מערב האימפריה הרוסית (כיום באוקראינה), ושם גדלה בלה. כבר בהיותה נערה בת 10, בשנת 1921, פרסמה קאופמן את שירהּ הראשון בשפֿה הרוסית, "אביב" (Весна), בכתב-העת האודסאי 'פעמונה' (Колокольчики).

בשנת 1923 היגרה משפחתה לארצות הברית, והשתקעה בניו יורק. בגיל 18 החלה ללמוד ספרות אנגלית במכללת הנטר שבניו יורק, והמשיכה ללימודי תואר שני באוניברסיטת קולומביה. עם תום לימודיה החלה לעבוד בהוראה במספר בתי ספר תיכוניים בעיר ניו יורק, ובמקביל שלחה ידהּ בכתיבה. בין היתר כתבה במגזין "אסקווייר", שם החלה להשתמש בשם העט "בל קאופמן". ב-1965 פרסמה את הרומן 'במעלה המדרגות היורדות' (Up the Down Staircase), סאטירה חברתית המבוססת על חוויית ההוראה שלה, אשר מגוללת את סיפורם של מורים צעירים בבית ספר תיכון בניו יורק, בוגרי תוכנית מצטיינים באוניברסיטה, ועל התמודדותם עם עמיתיהם ותלמידיהם. הספר נחל הצלחה כבירה, וכיכב ברשימת רבי המכר של הניו יורק טיימס במשך 64 שבועות. ב-1967 עובד הרומן לסרט קולנוע בעל אותו שם.

בשנת 1979 פרסמה קאופמן רומן נוסף, Love, etc.‎ (אנגלית: "אהבה וכו'"). מאז חיברה עוד מספר סיפורים קצרים, ובמקביל המשיכה בעבודתה כמורה ומרצה.

ספרה שתורגם לעברית
במעלה המדרגות היורדות (עברית: דוד רון), רמת-גן: מסדה, (1968).

קישורים חיצוניים

 מיכאל גלשינסקי, 
 נטשה מוזגוביה, נכדתו של שלום עליכם, TheMarker, 18 באוגוסט 2009
 טל בשן, זה מהפך: גם בגיל 91, החיים מחייכים לבל קאופמן, נכדתו של שלום עליכם, nrg מעריב, 8 במרץ 2002
 
 
 

ערכים שבהם תבנית בריטניקה אינה מתאימה
ניו יורק: אישים
סופרות יהודיות אמריקאיות
סגל אוניברסיטת קולומביה
מהגרים מברית המועצות לארצות הברית
בוגרות מכללת האנטר
אמריקאים ממוצא רוסי-יהודי
אמריקאיות שהגיעו לגיל מאה
אמריקאיות שנולדו ב-1911
אמריקאיות שנפטרו ב-2014